वर्षाले समस्यामा पारेको अर्को सडक कोदारी राजमार्ग हो । यसको अवस्था नै छिन्नभिन्न भएको र कतिपय ठाउँमा सडकको नामनिसानासमेत नभएको अवस्था छ । ‘राजमार्गको कोठे भन्ने ठाउँमा डाँडै खसेको छ,’ विभागका प्रवक्ता दयाकान्त झाले बताए । भूकम्पछि सो राजमार्गको लामोसाँघुदेखि कोदारीसम्म पूर्णतया अवरुद्ध छ । ठाउँ–ठाउँमा ‘हेबी इक्विप्मेन्ट’ लगाएर बाटो खोल्ने र सुचारु गर्ने काम भइभइरहेको छ । तर, सफल हुन नसकेको सडक विभागको स्विकारोक्ति छ ।
